Κουλουράκια πορτοκαλιού
Μια συνταγή για ελαφριά και αφράτα κουλουράκια, φτιαγμένα με φρέσκο χυμό πορτοκάλι.
200 γρ. βούτυρο αγελάδος, 110 γρ. ζάχαρη άχνη, 1 αυγό, 1/2 κουτ. γλυκού αλάτι, ξύσμα από 2 ακέρωτα πορτοκάλια, 70 γρ. χυμός πορτοκαλιού, φρεσκοστυμμένος, 1/2 κουτ. γλυκού βανιλίνη, 350 γρ. αλεύρι για όλες τις χρήσεις, 1/2 κουτ. γλυκού σόδα μαγειρική
Για τα κουλουράκια πορτοκαλιού, προθερμαίνουμε το φούρνο στους 120° C.Καλύπτουμε τη λαμαρίνα του φούρνου με λαδόκολλα.Ρίχνουμε στον κάδο του μίξερ το βούτυρο με τη ζάχαρη άχνη και τα χτυπάμε με το φτερό μέχρι να αφρατέψουν αρκετά.Συνεχίζοντας το χτύπημα, προσθέτουμε το αυγό και, μόλις ενσωματωθεί, τα υπόλοιπα υλικά.Όταν προκύψει μια απαλή ζύμη, σταματάμε τη λειτουργία του μίξερ.Κόβουμε κομματάκια από τη ζύμη χρησιμοποιώντας ένα κουτάλι και τα αραδιάζουμε στη λαμαρίνα του φούρνου. Εναλλακτικά, μπορούμε να βάλουμε το μείγμα σε κορνέ και να σχηματίσουμε με αυτόν τον τρόπο τα μπισκότα μας.Τα ψήνουμε στον προθερμασμένο φούρνο για περίπου 30 λεπτά.Ξεφουρνίζουμε τα κουλουράκια πορτοκαλιού και τα αφήνουμε να κρυώσουν.
Αλεύρι (ζύμες),Αυγά,Πορτοκάλι,Χορτοφαγικά